Zaklatás

A kiközösítés az iskolai közösségek sajátja. Együtt jár azzal a folyamattal, ahogyan az egyének csoportokkal azonosítják magukat, és más csoportoktól élesen elhatárolják. Igazi problémát akkor okoz, ha egyes tanulók tejesen egyedül maradnak, miközben mások csoportosan közösítik ki őket. Így magányosnak és megalázottnak érezhetik magukat, ami sok esetben járul hozzá iskolai lemorzsolódásukhoz. Az iskolai erőszak vagy zaklatás a másik tanuló nem egyszerű kizárása, hanem aktív bántalmazása lelkileg vagy fizikailag is. Ez utóbbi esetben a pedagógus vagy segítő személyzet révén mindenképpen felnőtt beavatkozásra van szükség a probléma rendezéséhez. Ebben az esetben is nagyon fontos a korai felismerés és az a bizalmi légkör, amelyben a tanuló tud kihez fordulni a számára gyakran kínos problémájával.

Az iskolai zaklatásnak fontos szereplői a zaklatón, vagy zaklatók csoportján és az áldozaton kívül a nézők, vagyis a csendes többség, aki nem avatkozik be és ezzel hallgatólagos elfogadja, bátorítja a zaklatót. Éppen ezért fontos mind a kiközösítés mind a súlyosabb zaklatás kapcsán a teljes közösség bevonása a probléma megoldásába és a szemlélők figyelmének felhívása saját felelősségükre, fontos szerepükre.

 Kedves Diák,

Ez a rövid, név nélküli kérdőív segít nekünk abban, hogy megértsük, hogyan érzed magadat itt az iskolában és mi az, ami miatt feszültté válsz, ha egyáltalán van ilyen dolog.

Kérünk, olvasd el az alábbi kérdéseket, és válaszolj a megfelelő válasz aláhúzásával.

Kérjük, húzd alá:

1. Nemed

a. Fiú 

b. Lány 

2. Szeretsz iskolába járni?

a. Igen 

b. Nem 

3. Kedveled az osztálytársaidat?

a. Igen 

b. Nem 

c. Többségüket kedvelem 

d. Többségüket nem kedvelem 

4. Vannak ellenségeid az osztálytársaid között?

a. Igen 

b. Nem 

5. Mikor láttad legutóbb, hogy az osztályodban az egyik diák megüt vagy bántalmaz egy másik diákot?

a. Ezen a héten 

b. Ebben a hónapban 

c. Ebben az évben vagy korábban 

d. Soha 

6. Tudsz olyan diákról az osztályban, akit kiközösítettek, és senki sem beszél vagy barátkozik vele?

a. Igen 

b. Nem 

7. Hány olyan diákról van tudomásod az osztályban, akit szavakkal fenyegetnek, rendszeresen nevetségessé tesznek vagy megsértenek

a. Egy 

b. Kettő vagy több 

c. Nincs ilyen 

Köszönjük őszinte válaszaidat!

Az osztályomban két-három olyan tanuló is van, akik társaiktól zaklatást kell, hogy elszenvedjenek. Ezért ezzel az eszközzel kiemelten foglalkoztam.

Az eszköz nem alkalmas arra, hogy kiszűrje, mi is a valódi oka a zaklatásoknak, csak a zaklatás tényét fedi fel.

A teszt kitöltése megerősítette, hogy valóban jelen van az osztály mindennapjaiban egymás zaklatása.

A helyzet felismerése után a tanulókkal egyenként beszélgetve igyekeztem a zaklatásnak elejét venni, amibe bevontam az iskolapszichológust is.

Az osztály gyenge tanulóit irritálja, hogy egy alacsony IQ szinttel rendelkező társuk kiemelkedik szorgalmának köszönhetően, és az osztály legjobb tanulója. Ez folyamatos „zrikálásban” jelenik meg, amit a elszenvedő tanuló egy darabig figyelmen kívül hagy.

Másik szenvedő osztálytárs egy csendes, visszahúzódó gyerek, akinek nagyon súlyos otthoni konfliktust kell feldolgoznia. Ezt a visszahúzódást páran félreértelmezik, és csúfolják őt.

Budapest, 2016.12.20.

 Szuákné Gaál Rózsa